Chris Philipps

De Chris Philipps, gebuer den 8. Mäerz 1994 zu Wolz, ass e lëtzebuergesche Foussballspiller.De Chris Philipps op national-football-teams.com

 Karriär 

 Veräin 
Am Alter vu 6 Joer huet hie beim FC Green Boys 77 Harel-Eeschpelt ugefaange mat Foussball spillen an ass 2007, no enger Saison beim FC Etzella Ettelbréck, an d'Fussballschoul vum FC Metz gewiesselt.

Am Mäerz 2013 huet hien e Profiskontrakt vu 5 Joer beim FC Metz ënnerschriwwen.Chris Philipps: Profivertrag in Metz, Tageblatt

Den 21. Oktober 2013 koum hie bei der 0:3-Victoire an der Ligue 2 beim Stade Brest zu sengem éischten Asaz an der 1. Ekipp vum FC Metz, wou hien am defensive Mëttelfeld gespillt huet. An der selwechter Saison geléngt dem Chris Philipps mat Metz den Opstig aus der Ligue 2 an d'Ligue 1.

Virun der Saison 2015/16 gouf hie bei den SC Preußen Münster an déi 3. däitsch Liga ausgeléint. Do koum hie 25-mol zum Asaz.Nationalspieler Chris Philipps kommt auf Leihbasis zu den Adlerträgern, scpreussen-muenster.de Fir d'Saison 2016/17 goung en zeréck bei säin Ausbildungsveräin op Metz, wou hien 29 Matcher gespillt huet, ier hien am Februar 2018 bei de polnesche Champion Legia Warschau gewiesselt ass.Philipps unterschreibt für dreieinhalb Jahre, Luxemburger Wort 2018 konnt hie mat sengem Veräin de Meeschtertitel an de Coupegewënn feieren.

Am Januar 2019 gouf hie vum Veräin an d'zweet Ekipp versat. Am Januar 2020, nodeems säi Vertrag bei Legia ausgelaf war, huet hie beim belschen Zweetligist Lommel SK ee Kontrakt bis de Summer 2020 mat Optioun op ee weidert Joer ënnerschriwwen. De Kontrakt gouf nom Enn vun der ofgebrachener Saison 2019/20 net verlängert.

Am November 2020 huet de Chris Philipps ee Kontrakt bis 2023 beim FC Wolz 71 aus der BGL Ligue ënnerschriwwen.

 Nationalekipp 
Den 29. Februar 2012 huet hien déi éischt Kéier fir déi lëtzebuergesch Foussballnationalekipp gespillt.De Chris Philipps op der Websäit vun European Football De 15. November 2018 huet hie bei der 0:2-Néierlag géint Wäissrussland säi 50. Lännermatch fir Lëtzebuerg gespillt.

 Erfolleger 

 Veräin 

 Gewënn vun der franséischer Ligue 2 2014
 Polnesche Meeschter 2018
 Polnesche Coupegewënner 2018

 Auszeechnungen 

 Sportspress.lu Prix du meilleur jeune 2012

Kategorie:Gebuer 1994
Kategorie:Spiller vun der lëtzebuergescher Foussballnationalekipp